b'\n_START_ARTICLE_\nSystems in Blue\n_START_SECTION_\nTo\xc5\xbeba\n_START_PARAGRAPH_\nLeta 2001 so glasbeniki vlo\xc5\xbeili od\xc5\xa1kodninsko to\xc5\xbebo proti zalo\xc5\xbebi BMG saj so bili mnenja, da niso bili po\xc5\xa1teno pla\xc4\x8dani za vsoj doprinos uspehu tekstopisca in producenta Dietra Bohlena pri njegovih produkcijah, kot so Modern Talking, Blue System, C. C. Catch, Nino de Angelo, Chris Norman, Thomas Forstner, in mnogi drugi. To\xc5\xbebo so re\xc5\xa1ili z izvensodno poravnavo. Zalo\xc5\xbeba BMG Berlin je potrdila, da so omenjeni glasbeniki v velikem delu pripomogli k uspehu s sodelovanjem v prepoznavnem zbor\xc4\x8dku skupine Blue System in Modern Talking tudi pri drugih albumih (poleg America, Victory, in Universe). Njihovi glasovi so bili nato obdelani in multiplicirani v prepoznavni zbor\xc4\x8dek 80\'tih.\n_START_SECTION_\nUstanovitev skupine\n_START_PARAGRAPH_\nLeta 2003 so skupaj s tekstopiscom in producentom Thomasom Widratom ustanovili skupino Systems In Blue. Prvi singel z naslovom Magic Mystery izdanim 22. Marca 2004, so se povzpeli na TOP-100 Amazon in priplezali celo do 12.mesta na lestvici Maxi-Charts. V kategoriji "European Dance Charts" je singel dosegel 1. mesto. Po zamenjavi zalo\xc5\xbebe in po dveh dodatnih singlih, so izdali svoj debitantski album z naslovom Point Of No Return (20. Septembra 2005).\n_START_SECTION_\nSmrt vodilnega vokalista\n_START_PARAGRAPH_\n16. septembra 2007 je nekaj dni po kapi v bolnici pri starosti 56 let umrl glavni vokalist Rolf K\xc3\xb6hler.'